奧查洛夫

奧查洛夫係德國乒乓波運動員，蘇聯烏克蘭移民。佢老豆曾經係前蘇聯國家級球手，攞過蘇聯冠軍，奧查洛夫出咗世之後搬去德國。之後加入德國隊。

隨住名將添姆波年齡漸老同傷患頻密，奧查洛夫肩負住德國隊第一主力嘅重任，亦成為咗歐洲最具實力同希望嘅首席球員。奧查洛夫係2012年夏季奧林匹克運動會乒乓波男子單打銅牌得主，喺世界盃乒乓球賽男單項目共攞到一次冠軍同兩次季軍。2014年開始幾乎稱霸所有歐洲單打賽事。佢擊敗過張繼科、閆安同王皓等頂尖選手，係中國隊依家最有威脅性嘅對手之一。

2018年1月，隨住國際乒總排名改制，奧查洛夫以廿九歲嘅「高齡」升上生涯新高嘅世界排名第一。

乒乓波運動員
德國運動員